**Festpolitik for klasse- og skolefester**Formålet med alle fester er at skabe sammenhold og fællesskab, samt at give gode oplevelser inden for nogle rammer, hvor alle kan være glade og trygge.  
Under de følgende punkter kan skolens holdning til afholdelse af fester læses.  
Holdes festen på skolen gælder de regler, som skolens bestyrelse har vedtaget. Disse regler kan læses under punktet "Fester på skolen"  
For fester holdt i private hjem har skolen en holdning, som fremgår af de to øvrige punkter:  
"Fester. 0.kl - 6.kl" er skolens holdning til fester afholdt for elever i 0.kl til og med 6. kl.  
"Fester. 7.-9. kl." er skolens holdning til fester afholdt for elever i 7. - 9. kl.

**For samtlige fester med elever på skolen følger vi Sundhedsstyrelsens råd som siger at   
”børn under 16 år slet ikke drikker alkohol, ryger, tager snus eller euforiserende stoffer”.**

**Skoleaktivitet skal forstås hvor klassen eller størstedelen af klassen mødes fordi de netop er klasse på Lykkegårdskolen.**

### Festpolitik for fester på Lykkegårdskolen Formålet med alle fester er at skabe sammenhold og fællesskab, samt at give gode oplevelser inden for nogle rammer, hvor alle kan være glade og trygge.

* Når der festes på Lykkegårdskolen, er det på skolens ansvar og derfor også underlagt det generelle i skolens samværsregler.
* Arrangeres der klassefester på skolen, er det altid skolens lærere der står for planlægningen og afviklingen, gerne i samarbejde med elever og/eller forældre. Forældrene skal skriftligt orienteres om indholdet af arrangementet.
* Det fremgår altid af indbydelsen, hvornår festen begynder og slutter. Skal en elev forlade festen inden sluttidspunktet, skal der være en aftale mellem hjem og skole.
* Festens indhold kan være: musik, underholdning, konkurrencer, sport og samvær med god mad og hygge.
* Alle fester skal være rusmiddelfrie (røg, alkohol, euforiserende stoffer).
* Indtages der alkohol og lignende inden eller medbringes det til festen, bliver den pågældende elev forhindret adgang, og der tages telefonisk kontakt til hjemmet.
* Deltager der forældre i klassefesten, er det heller ikke tilladt for de voksne at drikke alkohol.

### Lykkegårdskolens holdning til klassefester afholdt i private hjem Fester. 0.kl - 6.kl Formålet med alle fester må være at skabe sammenhold og fællesskab, samt med respekt for hinandens forskelligheder at give gode oplevelser inden for trygge rammer.

* Hele klassen eller alle piger/drenge skal inviteres.
* Der skal altid være mindst en voksen til stede. Vi anbefaler at der er flere.
* Der skal være en skriftlig indbydelse via intra, hvor det fremgår hvornår festen begynder og slutter.
* Vises der film, skal den være tilladt for den pågældende aldersgruppe.
* Hvis et barn forlader festen før tid, skal det være ifølge aftale med hjemmet.
* Alle fester skal være rusmiddelfrie (røg, alkohol, euforiserende stoffer).
* Aftenfester bør afholdes op til en fridag.

### Lykkegårdskolens holdning til klassefester afholdt i private hjem  Fester. 7.-9. kl. Formålet med alle fester må være at skabe sammenhold og fællesskab, samt med respekt for hinandens forskelligheder at give gode oplevelser inden for trygge rammer. I 8. kl. drøftes alkoholpolitik på første forældremøde med forældre, bestyrelse, ledelse og ansatte

* Hele klassen eller alle piger/drenge skal inviteres.
* Det bør fremgå af indbydelsen, om det er en klassefest, eller om der er inviteret andre kammerater med.
* Der skal være en skriftlig indbydelse, hvor det fremgår hvornår festen begynder og slutter.
* Vises der film, skal den være tilladt for den pågældende aldersgruppe.
* Der skal altid være mindst en voksen til stede i hjemmet. Vi anbefaler at der er flere.
* Evt. overnatning bør være aftalt på forhånd.
* Alle fester skal være rusmiddelfrie (røg, alkohol, euforiserende stoffer).
* Indtages der alkohol og lignende inden eller medbringes det til festen, kan pågældende ikke deltage, og der tages kontakt til hjemmet.
* Aftenfester bør afholdes op til en fridag.